Xebatê Îtîfaqê Kurdîstanî ra heteyêk semedê zîyaretkerdişê karkeranê ke Sakarya raştê hêrişê nîjadperestî ameyî şiyî dewa Kelekê û dewekê ya qezaya Şemrexî ya Mêrdînî. La bi bahaneyê Korona destûr nêdîya ke heyet înan zîyaret bikero.
Verê ke heyetê bêro dewa Kelekê û dewekê ci Karasu Dêrî gerîyayî binê ablûqa. Dewkewtişê dewe bi barîyer û wesayîtanê zirxinan gerîya. Heyêtî ra tayî kesê ke resayê şarê dewe ard ziwan ke înan vato dewe de vîrusê Korona çîn o.
Êyê ke heyetê ca genê wina yê:
Îdarekarê Kongreya Komelê Demokratîkî (KCD), Hemserka Pêroyî ya Partîya Herêmanê Demokratîkan (DBP) Salîha Aydenîze, Vervatoxa Partîya Demokratîke ya Şaran (HDP) Ebru Gunay, Serrekwekîla Koma HDPyî Merale Daniş Beştaş, Palamenterê HDPyî Îmam Taşçier, Serekê Pêroyî yê Partîya Komunîste ya Kurdan (KKP) Sînan Çîftyurek, temslîlkarê Partîya Azadîye, Komeleya Şorişgêran ê Demokratîkan a Kurdan (DDKD), Partîya Merdimî û Azadîye (PÎA), Platformê Demokratanê Kurdîstanî yê Vakurî (PDK-Vakur)  û Partîya Demokratîke ya Kurdîstanî ya Tirkîye (PDK-T).
